**খসড়া-০১**

**যেকোনো ব্যক্তি/ কর্মকর্তা খসড়ার উপর প্রয়োজন বোধে যে কোনো ধরণের Observation/ Comment/ Suggestion/ Recommendation প্রদান করতে পারেন।**

“জাতীয় দুর্যোগ ব্যবস্হাপনা গবেষণা ও প্রশিক্ষণ ইনস্টিটিউট এর কার্যাবলী ও পরিচালনা বিধিমালা, ২০১৫”

প্রজ্ঞাপন

তারিখ-

এস আর ও নম্বর… ….. …… ……. …..। দুর্যোগ ব্যবস্হাপনা আইন, ২০১২ (২০১২ সনের ৩৪ নম্বর আইন) এর ধারা-৫৮ এর প্রদত্ত ক্ষমতাবলে, সকরার, দুর্যোগ ও জলবায়ু পরিবর্তনের প্রভাবের উপর গবেষণা এবং দুর্যোগ ব্যবস্হাপনা পদ্ধতির সক্ষমতা বৃদ্ধিসহ আনুষাঙ্গিক কার্যক্রম গ্রহণের জন্য “জাতীয় দুর্যোগ ব্যবস্হাপনা গবেষণা ও প্রশিক্ষণ ইনস্টিটিউট” নামে ইনস্টিটিউট প্রতিষ্ঠার লক্ষ্যে নিম্নরুপ কার্যাবলী ও পরিচালনা বিধিমালা প্রণয়ন করিল।

**১। সংক্ষিপ্ত শিরোনাম, প্রয়োগ ও প্রবর্তন-**

(১) এই বিধিমালা “জাতীয় দুর্যোগ ব্যবস্হাপনা গবেষণা ও প্রশিক্ষণ ইনস্টিটিউট এর কার্যাবলী ও পরিচালনা বিধিমালা, ২০১৫ নামে

 অভিহিত হইবে।

(২) ইহা অবিলম্বে কার্যকর হইবে।

**২।সংজ্ঞা**- বিষয় বা প্রসঙ্গের পরিপন্থী কোন কিছু না থাকিলে, এই বিধিমালায়-

(১) “ইনস্টিটিউট’ বলিতে দুর্যোগ ব্যবস্হাপনা আইন, ২০১২ এর অধীন স্হাপিত জাতীয় দুর্যোগ ব্যবস্হাপনা গবেষণা ও প্রশিক্ষণ

 ইনস্টিটিউটকে বুঝাইবে;

(২) “চেয়ারম্যান” বলিতে ইনস্টিটিউটের পরিচালনা বোর্ডের চেয়ারম্যানকে বুঝাইবে;

(৩) “বোর্ড” বলিতে ইসস্টিটিউটের পরিচালনা বোর্ডকে বুঝাইবে;

(৪) “ মহাপরিচালক” বলিতে ইনস্টিটিউটের মহাপরিচালককে বুঝাইবে;

(৫) “সদস্য” বলিতে পরিচালনা বোর্ডের সদস্যকে বুঝাইবে;

(৬) “বিধিমালা” বলিতে দুর্যোগ ব্যবস্হাপনা আইন, ২০১২ এর অধীন প্রণীত ““জাতীয় দুর্যোগ ব্যবস্হাপনা গবেষণা ও প্রশিক্ষণ ইনস্টিটিউট এর কার্যাবলী ও পরিচালনা বিধিমালা, ২০১৫ কে বুঝাইবে।

**৩। ইনস্টিটিউট স্হাপন-**

(১) যতশীঘ্র সম্ভব, সরকার দুর্যোগ ব্যবস্হাপনা আইন, ২০১২ ও এই বিধিমালা উদ্দেশ্য পূরণকল্পে, সরকারী গেজেটে প্রজ্ঞাপন দ্বারা, জাতীয় দুর্যোগ ব্যবস্হাপনা গবেষণা ও প্রশিক্ষণ ইনস্টিটিউট নামে একটি ইনস্টিটিউট স্হাপন করিবে।

(২) ইনস্টিটিউটের প্রধান কার্যালয় ঢাকায় থাকিবে এবং প্রয়োজনবোধে, সরকারের পূর্বানুমোদনক্রমে, যে কোন স্হানে শাখা কার্যালয় স্হাপন করিতে পারিবে।

**৪। ইনস্টিটিউট গঠনের উদ্দেশ্য-**

দুর্যোগ ব্যবস্হাপনার মাধ্যমে দুর্যোগ ঝুকিঁ হ্রাস, জলবায়ু পরিবর্তনের প্রভাবের উপর গবেষণা ও সমীক্ষা পরিচালনা এবং এর ফলাফল সমূহ প্রকাশ ও প্রচার, দুর্যোগ ব্যবস্হাপনা কার্যক্রমের সক্ষমতা বৃদ্ধি এবং প্রশিক্ষিত জনবল তৈরীর জন্য বিশেষায়িত প্রতিষ্ঠান হিসাবে কাজ করা।

**৫।ইনস্টিটিউট এর কার্যাবলী-**

(১)ইনস্টিটিউটের কার্যাবলী হইবে নিম্নরূপ, যথা-

(ক) বিভিন্ন ধরনের দুর্যোগ, দুর্যোগ ব্যবস্হাপনা কার্যক্রম এবং জলবায়ু পরিবর্তনের প্রভাব সম্পৃক্ত বিষয়ের উপর গবেষণা ও সমীক্ষা পরিচালনা করা ;

(খ) দুর্যোগ ব্যবস্হাপনা কার্যক্রমে নিয়োজিত বিভিন্ন সংস্হা কর্মকর্তা ও কর্মচারী, দুর্যোগ ব্যবস্হাপনা কমিটির সদস্য এবং স্বেচ্ছাসেবকদের প্রয়োজনীয় প্রশিক্ষণ প্রদান করা;

(গ) দুর্যোগ ব্যবস্হাপনা সংক্রান্ত বিভিন্ন বিষয়ে সার্টিফিকেট কোর্স প্রবর্তন করা;

(ঘ) দুর্যোগ ব্যবস্হাপনা বিষয়ে প্রশিক্ষণ ও গবেষণা কার্যক্রমের সমন্বয় সাধন করা;

(ঙ) সরকারের পূর্বানুমোদনক্রমে, জাতীয় এবং আন্তর্জতিক পর্যাযের কর্মশালা, সেমিনার এবং সম্মেলন এর আয়োজন করা;

(চ) দুর্যোগ ব্যবস্হাপনা এবং ইহার সহিত সংশ্লিষ্ট বিভিন্ন বিষয় সম্পর্কে ডকুমেন্টেশনের সুবিধা প্রদান এবং জাতীয় ডকুমেন্টেশন কেন্দ্র গড়িয়া তোলা;

(ছ) দুর্যোগ ব্যবস্হাপনাবিষয়ক গ্রন্হ, সাময়িকী, গবেষণা প্রতিবেদন, মূল্যায়ন প্রতিবেদন প্রকাশ ও প্রচার করা;

(জ) দুর্যোগ ব্যবস্হাপনা সংক্রান্ত বিষয় সম্পর্কে সরকার, স্হানীয় কর্তৃপক্ষ বা অন্য প্রতিষ্ঠানকে পরামর্শ প্রদান করা;

(ঝ) একই প্রকার কার্যে নিয়োজিত অন্য কোন দেশী বা বিদেশী সংস্হার সহিত সহযোগিতা করা এবং যোথ কার্যক্রম পরচালনা করা;

(ঞ) সরকারের পূর্বানুমোদনক্রমে, স্হানীয় সরকার বিষয়ে বিদেশী ও আন্তর্জাতিক সংস্হার সহিত যোগাযোগ এবং প্রয়োজনে, যৌথ কর্মসূচী গ্রহণ করা।

(২) উপরোক্ত কার্যাবলী সম্পাদনের জন্যপ্রয়োজনীয় যে কোন পদক্ষেপ গ্রহণ করা। ইনস্টিটিউট উহার কার্যাবলী সম্পাদনের ক্ষেত্রে সরকার কর্তৃক প্রদত্ত নীতি অনুসরণ করিবে। সরকার প্রয়োজনে ইনস্টিটিউটকে দুর্যোগ ব্যবস্হাপনা সংক্রান্ত বিষয়ে নির্দেশ প্রদান করিতে পারিবে এবং ইনস্টিটিউট উহা পালন করিতে বাধ্য থাকিবে।

**৬। ইনস্টিটিউট এর পরিচালনা ও প্রশাসন-**

(১) ইনস্টিটিউট পরিচালনা ও প্রশাসনিক বিষয়ে যথাযথ কার্যক্রম গ্রহণের জন্য একটি পরিচালনা বোর্ড থাকিবে এবং ইনস্টিটিউট যে সকল ক্ষমতা প্রয়োগ এবং কার্য সম্পাদন করিতে পারিবে বোর্ডও সেই সকল ক্ষমতা প্রয়োগ ও কার্য সম্পাদন করিতে পারিবে।;

(২) ইনস্টিটিউটের পরিচালনা বোর্ড নিম্নবর্ণিত সদস্য সমন্বয়ে গঠিত হইবে, যথা:-

 ১) সচিব, দুর্যোগ ব্যবস্হাপনা ও ত্রাণ মন্ত্রণালয়- চেয়ারম্যান

 ২) অতিরিক্ত সচিব, দুর্যোগ ব্যবস্হাপনা ও ত্রাণ মন্ত্রণালয় – সদস্য

 ৩) মহাপরিচালক, দুর্যোগ ব্যবস্হাপনা অধিদপ্তর- সদস্য

 ৪) যুগ্ম সচিব, দুর্যোগ ব্যবস্হাপনা ও ত্রাণ মন্ত্রণালয় – সদস্য

 ৫) যুগ্ম সচিব, অর্থ মন্ত্রণালয়- সদস্য

 ৬) যুগ্ম সচিব, জনপ্রশাসন মন্ত্রণালয়- সদস্য

 ৭) পরিচালক, সিপিপি- সদস্য

 ৮) সরকার কর্তৃক মনোনীত এক জন জলবায়ূ বিষয়ে বিশেষজ্ঞ - সদস্য

 ৯) সরকার কর্তৃক মনোনীত এক জন ভূমিকম্প বিষয়ে বিশেষজ্ঞ- সদস্য

 ১০) পাবলিক বিশ্ববিদ্যালয়ের দুর্যোগ ব্যবস্হাপনা বিভাগের চেয়ারম্যান- সদস্য

১১) মহাপরিচালক, দুর্যোগ ব্যবস্হাপনা গবেষণা ও প্রশিক্ষণ ইনস্টিটিউট – সদস্য সচিব।

(৩) বোর্ড সদস্য পদের অন্তর্ভূক্তি, মেয়াদ, অপসারণ ও পদত্যাগ-

(ক)সরকার কর্তৃক মনোনীত সদস্যগণ তাহাদের মনোনয়নের তারিখ হইতে তিন বছর মেয়াদে স্বীয় পদে বহাল থাকিবেন। তবে শর্ত থাকে যে, সরকার উক্ত মেয়াদ শেষ হইবার পূর্বেই কোন কারণ না দর্শইয়া উক্তরুপ কোন সদস্যকে যে কোন সময় তাহার পদ হইতে অপসারণ করিতে পারিবে। আরও শর্ত থাকে যে, উক্তরূপ কোন সদস্য সরকারের উদ্দেশ্যে স্বাক্ষরযুক্ত পত্রযোগে স্বীয় পদত্যাগ করিতে পারিবেন।

(৪) ইনস্টিটিউট এর পরিচালনা বোর্ডের দায়িত্ব-

 ১) ইনস্টিটিউট এর কার্যক্রম বাস্তবায়ন নীতিমালা প্রণয়ন ও বাস্তবায়ন পর্যালোচনা;

 ২) ইনস্টিটিউট এর গবেষণা ও প্রশিক্ষণ কর্মসূচি অনুমোদন;

 ৩) ইনস্টিটিউট এর প্রকল্প প্রস্তাব তৈরী ও অনুমোদন;

 ৪) ইনস্টিটিউট এর বার্ষিক কর্মপরিকল্পনা তৈরী;

 ৫) ইনস্টিটিউট এর বার্ষিক বাজেট তৈরী;

৬) সরকারের অনুমোদন ক্রমে কর্মকর্তা কর্মচারী নিয়োগ;

৭) ইনস্টিটিউট এর আয় ব্যয় পর্যালোচনা।

বোর্ড উহার যে কোন ক্ষমতা বা দায়িত্ব সুনির্দিষ্ট শর্তে চেয়ারম্যান বা অন্য কোন সদস্য বা মহাপরিচালক বা ইনস্টিটিউটের অন্য কোন কর্মকর্তাকে অর্পণ করিতে পারিবে।

(৫) পরিাচলনা বোর্ড সভা-

 (ক) এই ধারা অন্যান্য বিধানাবলী সাপেক্ষে, বোর্ড উহার সভার কার্যপদ্ধতি নির্ধারণ করিতে পারিবে;

(খ) বোর্ড প্রতি দুইমাসে কমপক্ষে একবার সভায় মিলিত হইবে এবং সভার তারিখ, সময় ও স্হান চেয়ারম্যান কর্তৃক

 স্হিরকৃত হইবে;

(গ) বোর্ড সভায় কোরামের জন্য উহার মোট সদস্য সংখ্যার অন্যুন এক তৃতীয়াংশ সদস্যের উপস্হিতি প্রয়োজন হইবে,

 তবে মুলতবী সভার ক্ষেত্রে কোন কোরামের প্রয়োজন হইবে না;

(ঘ) চেয়ারম্যান বোর্ডের সকল সভায় সভাপত্বি করিবেন এবং তাঁহার অনুপস্হিতিতে তৎকর্তৃক মনোনীত কোন সদস্য সভার

 সভাপতির দায়িত্ব পালন করিতে পারিবেন;

(ঙ) বোর্ডের প্রত্যেক সদস্যের একটি করিয়া ভোট থাকিবে এবং ভোটের সমতার ক্ষেত্রে সভার সভাপতির নির্ণায়ক ভোট

 প্রদানের ক্ষমতা থাকিবে;

(চ) শুধুমাত্র কোন সদস্য পদে শূন্যতা বা বোর্ড গঠনে ত্রুটি থাকিবার কারণে বোর্ডের কোন কার্য বা কার্যধারা অবৈথ হইবে না

 এবং তৎসম্পর্কে কোন প্রশ্নও উত্থাপন করা যাইবে না।

(৬) পরিচালনা বোর্ড উহার দায়িত্ব পালনে উহাকে সহায়তাদানের জন্য সমন্বয় কমিটি গঠন করিতে পারিবে:-

(ক) ইনস্টিটিউট এর সমন্বয় কমিটির কাঠামো নিম্নরুপ হইবে;

 (১) ইনস্টিটিউট এর মহাপরিচালক- সভাপতি

 (২)ইনস্টিটিউট এর সকল বিভাগের পরিচালক- সদস্য

 (৩) দুর্যোগ ব্যবস্হাপনা ও ত্রাণ মন্ত্রণালয়ের প্রতিনিধি- সদস্য

 (৪) দুর্যোগ ব্যবস্হাপনা অধিদপ্তরের প্রতিনিধি- সদস্য

(খ) ইনস্টিটিউট এর সমন্বয় কমিটির কারিগরি কমিটির কার্যাবলী-

 (১) ত্রৈমাসিক কর্মপরিকল্পনা ও বাজেট তৈরি;

 (২) ইনস্টিটিউট এর কার্যক্রমের অগ্রগতি পর্যলোচানা;

 (৩) লজিস্টিক/সম্পদ ব্যবস্হাপনা;

 (৪) প্রশাসনিক বিষয়ে সিদ্ধান্ত গ্রহণ;

 (৫) কর্মচারী নিয়োগ সংক্রান্ত বিষয়ে পরিচালন বোর্ডকে সহায়তা প্রদান।

(৭) পরিচালনা বোর্ড উহার দায়িত্ব পালনে উহাকে সহায়তাদানের জন্য প্রয়োজনীয় সংখ্যক কারিগরি কমিটি গঠন করিতে পারিবে। পরিচালনা বোর্ড প্রতিটি কারিগরি কমিটির কার্যপরিধি নির্ধারন করিবে।

**৭। ইনস্টিটিউট এর পরিচালনা কাঠামো-**

(১) ইনস্টিটিউটের একজন মহাপরিচালক থকিবেন যিনি সরকার কর্তৃক নিযু্ক্ত হইবেন এবং তাঁহার পদমর্যাদা অতিরিক্ত সচিব এর নীচে হইবে না। তাঁহার চাকুরীর শর্তাদি সরকার কর্তৃক স্হিরকৃত হইবে। মহাপরিচালকের চাকুরীর মেয়াদ হইবে ৩ (তিন) বৎসর। তবে প্রয়োজনে এবং উপযু্ক্ত বিবেচিত হইলে পরিচালনা বোর্ড মহাপরিচালকের চাকুরীর মেয়াদ বৃদ্ধির জন্য সুপারিশ করিতে পারিবেন।

(২) মহাপরিচালক ইনম্টিটিউট এর মূখ্য নির্বাহী কর্মকর্তা হইবেন, এবং তিনি ইনস্টিটিউট এর প্রশাসন পরিচালনা এবং পরিচালনা বোর্ডের যাবতীয় সিদ্ধান্ত বাস্তবায়নের জন্য দায়ী থাকিবেন। ইহা ছাড়া তিনি পরিচালনা বোর্ডের নির্দেশ মোতাবেক ইনস্টিটিউট এর অন্যান্য কার্যসম্পাদন করিবেন।

(৩) মহাপরিচালক এর পদ শূন্য হইলে কিংবা তাঁহার অনুপস্হিতি বা অসুস্হতা বা অন্য কোন কারণে মহাপরিচালক দায়িত্ব পালনে সমর্থ না হওয়া পর্যন্ত সরকার ইনস্টিটিউট এর পরিচালকদের মধ্য থেকে কোন এক জনকে মহাপরিচালক এর দায়িত্ব প্রদান করিবে।

(৪) ইনস্টিটিউটের প্রতিটি কর্মবিভাগে এক জন করিয়া পরিচালক থাকিবে। সকল পরিচালক সরকার কর্তৃক নিযুক্ত হইবেন এবং তাঁহাদের চাকুরীর শর্তাদি সরকার কর্তৃক স্হিরকৃত হইবে।

(৫) ইনস্টিটিউট, উহার দায়িত্ব সুষ্ঠভাবে পালনের জন্য প্রয়োজনীয় সংখ্যক জনবল নিয়োগ করিতে পারিবে এবং তাঁহাদের সংখ্যা এবং চাকুরীর শর্তাবলী নিয়োগ বিধি দ্বারা নির্ধারিত হইবে।

(৬) ইনস্টিটিউটের এবটি অর্গানোগ্রাম থাকিবে। অর্গানোগ্রামে জনবল সংখ্যা নির্ধারিত থাকিবে এবং অর্গানোগ্রাম পরিচালনা বোর্ড কর্তৃক অনুমোদিত হইবে।

(৭) ইনস্টিটিউটের একটি লোগেো (Logo) থাকিবে যাহা সরকার কর্তৃক অনুমোদিত হইবে।

**৮। ইনস্টিটিউট এর বিভাগ সমূহ-**

(১) ইনস্টিটিউটের সকল কার্যক্রম সুষ্ঠুভাবে পরিচালনার জন্য পরিচালনা বোর্ড নিমোক্ত বিভাগসমূহ গঠন করিতে পারিবে। যথা-

 (ক) গবিষণা বিভাগ

 (খ) প্রশিক্ষণ বিভাগ

 (গ) পরিকল্পনা ও উন্নয়ন বিভাগ

 (ঘ) অর্থ ও প্রশাসন বিভাগ

**৯। ইনস্টিটিউট এর তহবিল-**

(১) ইনস্টিটিউটের একটি তহবিল থাকিবে এবং উহাতে নিম্নবর্ণিত অর্থ জমা হইবে, যথা-

 (ক) সরকার কর্তৃক প্রদত্ত অনুদান;

 (খ) স্হানীয় কর্তৃপক্ষ কর্তৃক প্রদত্ত অনুদান;

 (গ) কোন দাতা সংস্হা, সরকার হইতে প্রাপ্ত অনুদান;

 (ঘ) ইনস্টিটিউট এর সেবা থেকে অর্জিত ফি।

(২) ইনস্টিটিউট এর তহবিল সংরক্ষনের জন্য ইনস্টিটিউটির নামে কোন তপসিনী ব্যাংকে একটি হিসাব খুলিতে হইবে। ইনস্টিটিউটের মহপরিচালকের এবং পরিচালকে অর্থ ও প্রশাসন এর যৌথ স্বাক্ষরে ব্যাংকের হিসাব পরিচালিত হইবে।

(৩) বিভিন্ন উৎস হইতে প্রাপ্ত সমুদয় অর্থ সংশ্লিষ্ট ব্যাংক হিসাবে জমা রাখিতে হইবে।

(৪) এই তহবিল হইতে ইনস্টিটিউট এর প্রয়োজনীয় ব্যয় নির্বাহ করা হইবে।

(৫) ইনস্টিটিউট এই তহবিল হইতে সরকার কর্তৃক অনুমোদিত কোন খাতে বিনেয়োগ করিতে পারিবে।

**১০। বাজেট**

(১) ইনস্টিটিউট প্রতি বৎসর সরকার কর্তৃক নির্দিষ্ট সময়ের মধ্যে পরবর্তী অর্থ বৎসরের বার্ষিক বাজেট বিবরণীতে অনুমোদন ও

 সরকারের নিকট পেশ করিবে এবং উহাতে উক্ত অর্থ বৎসরে সরকারের নিকট হইতে ইনস্টিটিউটের কি পরিমান অর্থের প্রয়োজন

 উহার উল্লেখ থাকেবে;

(২) অন্যান্য উৎস হইতে কি পরিমাণ অর্থ পাওয়া যাইবে তাহা বার্ষিক বাজেট বিবরণীতে উল্লেখ থাকিবে।

**১১। অনুদান গ্রহণের ক্ষমতা**

(১) ইনস্টিটিউট উহার কার্যাবলী সম্পাদনের প্রয়োজনে সরকারের পূর্বানুমতি সাপেক্ষে দাতা সংস্হার নিকট প্রকল্প প্রস্তাব দাখিল

 করিতে পারিবে;

(২) প্রকল্প প্রস্তাবনা অনুমোদিত হইলে হাতাদের সাথে চুক্তি স্বাক্ষর করিতে পারিবে ও অর্থ গ্রহণ করিয়া কার্যাক্রম বাস্তবায়ন করিতে

 পারিবে।

**১২। হিসাব রক্ষণ ও নিরীক্ষা**

(১) ইনস্টিটিউট যথাযথভাবে উহার হিসাব রক্ষণ করিবে এবং হিসাবের বার্ষিক বিবরণী প্রস্তুত করিবে।

(২) বাংলাদেশের মহা হিসাব নিরীক্ষক ওনিয়ন্ত্রক প্রতি বৎসর ইনস্টিটিউটের হিসাব নিরীক্ষা করিবেন এবং নিরীক্ষা রিপোর্টের একটি করিয়া অনুলিপি সরকার ও ইনস্টিটিউটের নিকট পেশ করিবেন।

(৩) উপ ধারা (২) মোতাবেক হিসাব নিরীক্ষার উদ্দেশ্যে মহা হিসাব নিরীক্ষক কিংবা তাঁহার নিকট হইতে এতদুদ্দেশ্যে ক্ষমতাপ্রাপ্ত

 কোন ব্যক্তি ইনস্টিটিউটের সকল রেকর্ড, দলিল-তস্তাবেজ, নগদ বা ব্যাংকে গচ্ছিত অর্থ, জামানত, ভান্ডার এবং অন্যবিধ সম্পত্তি

 পরীক্ষা করিয়া দেখিতে পারিবেন এবং ইনস্টিটিউটের কোন সদস্য বা যে কোন কর্মকর্তা বা কর্মচারীকে জিজ্ঞাসাবাদ করিতে

 পারিবেন এবং তাহারা রেকর্ড, দলিল দস্তাবেজ প্রদর্শন ও দাখিল করিতে বাধ্য থাকেবেন।

১৩। প্রতিবেদন

(১) প্রতি বৎসর ৩০শে জুলাই এর মধ্যে ইনস্টিটিউট পূর্ববতী অর্থ বৎসরের সম্পাদিত কার্যাবলীর খতিয়ান ও আয় ব্যয়ের হিসাব

 সম্বলিত একটি প্রতিবেদন সরকারের নিকট পেশ করিবে।

(২) সরকার প্রয়োজন মত ইনস্টিটিউটের নিকট হইতে যে কোন সময় ইনস্টিটিউটের যে কোন বিষয়ের উপর প্রতিবেদন এবং বিবরণী আহ্বান করিতে পারিবে এবং ইনস্টিটিউট উহা সরকারের নিকট সরবরাহ করিতে বাধ্য থাকিবে।